ส่วนที่ 1

การประกอบธุรกิจ

1.  นโยบายและภาพรวมการประกอบธุรกิจ

    1.  วิสัยทัศน์ วัตถุประสงค์ เป้าหมาย หรือกลยุทธ์ในการดำเนินงาน

  วิสัยทัศน์ (Vision)

  มุ่งสู่การเป็นแบรนด์ระดับโลก (Global Brand)

  กลยุทธ์

  บมจ.ไทยฮา มีผลิตภัณฑ์เกษตรแปรรูปหลากหลาย เป็นที่ต้องการของตลาด
  มีฐานการผลิตที่มีประสิทธิภาพ และมีต้นทุนที่แข่งขันได้
  โดยใช้ตราสินค้าและความน่าเชื่อถือของบริษัท ในการทำการตลาด
  ด้วยการบริหารช่องทางจัดจำหน่าย และกระจายสินค้า ภายใต้ระบบบริหารข้อมูลที่รวดเร็ว

  เป้าหมายการดำเนินธุรกิจ:

  บริษัทมีเป้าหมายและแนวทางการดำเนินธุรกิจในช่วง 5 ปีข้างหน้าดังนี้

1.  ขยายฐานในการส่งออกและนำเข้าให้ครอบคลุมไปยังประเทศในเขตประชาคมเศรษฐกิจอาเซียน
    (AEC) ไม่น้อยกว่า 200 ล้านบาทต่อปี ภายใน 5 ปี เพื่อรองรับการเปิดการค้าเสรี ในปี
    2558

2.  เป็นผู้นำในธุรกิจการส่งออกข้าวขาวหอมมะลิ โดยการสร้างตราสินค้าให้แข็งแกร่งในระดับโลก
    โดยมีเป้าหมายที่จะขยายฐานลูกค้าเพิ่มเป็น 90 ประเทศในปี 2556-2558
    โดยวางแผนที่จะขยายไปยังตลาดที่มีศักยภาพ เช่น กลุ่มประเทศในเขต AEC จีน แอฟริกา
    และอาเซียน

3.  ขยายธุรกิจในส่วนของวุ้นเส้นถั่วเขียวเพื่อเพิ่มรายได้เป็น 200 ล้านบาทต่อปี ภายใน 5
    ปีข้างหน้า โดยการสร้างตราสินค้าให้แข็งแกร่งในระดับประเทศ

4.  ขยายธุรกิจในส่วนของสินค้ากึ่งสำเร็จรูปเพื่อเพิ่มรายได้เป็น 500 ล้านบาทต่อปี ภายใน 5
    ปีข้างหน้า โดยการสร้างตราสินค้าให้แข็งแกร่งในระดับประเทศ

5.  ขยายสายผลิตภัณฑ์ใหม่ที่มีศักยภาพและเกื้อกูลกันกับสายผลิตภัณฑ์ในปัจจุบันอีก 3
    สายผลิตภัณฑ์ใหม่ภายใน 5 ปี

    1.  การเปลี่ยนแปลงและพัฒนาการที่สำคัญ

  บริษัท ไทยฮา จำกัด (มหาชน) (“บริษัท”) หรือ (“THAI HA”) พื้นฐานเป็นผู้เชี่ยวชาญ
  และผู้นำในผลิตภัณฑ์การเกษตร ผลิตภัณฑ์เกษตรแปรรูป และอาหารกึ่งสำเร็จรูปเช่น
  ข้าวขาวหอมมะลิ วุ้นเส้น เครื่องปรุงรส ผลิตภัณฑ์ Value-added โจ๊กกึ่งสำเร็จรูป และ
  วุ้นเส้นกึ่งสำเร็จรูป ภายใต้ตรา “เกษตร” โดยกระจายสินค้าทั่วประเทศกว่า 30,000 ร้านค้า
  ขยายการซื้อ-ขายผ่านตลาดประชาคมเศรษฐกิจอาเซียน หรือ AEC และส่งออกไปมากกว่า 80
  ประเทศทั่วโลก ภายใต้มาตรฐานอาหารชั้นสูงในระดับสากล เช่น “US FDA” “BRC” และ
  “HALAL” โดยมีสัดส่วนรายได้จากลูกค้าในประเทศ และต่างประเทศ อยู่ที่ 35:65 นอกจากนี้
  บริษัทมีการบริหารงานบนระบบปฏิบัติการแบบองค์รวม SAP เน้นความรวดเร็ว ถูกต้อง โปร่งใส
  ตรวจสอบได้

  ปี 2556
  บริษัทอยู่ระหว่างการดำเนินการจัดตั้งบริษัทย่อยในประเทศสาธารณรัฐประชาธิปไตยประชาชนลาว
  (บริษัท เกษตรลาว จำกัด ผู้เดียว) ในสัดส่วน 100%
  โดยมีวัตถุประสงค์เพื่อประกอบกิจการโรงสี และโรงปรับปรุงคุณภาพข้าวสาร

  ปี 2555 ในด้านการกำกับดูแลกิจการที่ดี บริษัทเป็นหนึ่งใน 17 บริษัทในตลาดหลักทรัพย์ที่มีกว่า
  600 บริษัท ที่ได้รับรางวัล Inverstors’ Choice Award จากสมาคมส่งเสริมผู้ลงทุนไทย
  ในฐานะที่ได้รับการประเมินการจัดการประชุมผู้ถือหุ้น 100 คะแนนเต็ม เป็นปีที่ 4 ติดต่อกัน
  (2552-2555) โดยบริษัทที่ได้รับรางวัลดังกล่าว อาทิเช่น บริษัท ปตท. จำกัด (มหาชน)
  (PTT), บริษัท ผลิตไฟฟ้า จำกัด (มหาชน) (EGCO), ธนาคาร กรุงไทย จำกัด (มหาชน)
  (KTB)

  บริษัทมีการนำเสนอผลิตภัณฑ์วุ้นเส้นกึ่งสำเร็จรูปในรูปแบบชาม สู่ช่องทางการส่งออก
  เพื่อรองรับความต้องการของลูกค้าต่างประเทศ โดยมี 6 รสชาติ คือ รสต้มยำกุ้ง
  รสยำทะเลวุ้นเส้น รสกุ้งอบวุ้นเส้น รสผัดไท รสปูผัดพริกไทยดำ และรสซุปไก่ ภายใต้ตราสินค้า
  Smart Chef “Sensai”

  บริษัทได้ขยายช่องทางการจัดหาวัตถุดิบ และการผลิตไปสู่ตลาด AEC
  เพื่อเพิ่มศักยภาพของบริษัทในการเป็นผู้นำด้านสินค้าทางการเกษตร และรองรับการเปิดตลาดเสรี
  AEC

  ปี 2554 บริษัทได้เสนอขายหุ้นให้แก่บุคคลในวงจำกัด (Private Placement) จำนวน
  27,000,000 หุ้น ซึ่งมีผลให้บริษัทมีทุนจดทะเบียนที่ชำระแล้ว จำนวนเงิน 225,000,000 บาท

  ในด้านการกำกับดูแลกิจการที่ดี บริษัทได้คะแนน 100 คะแนนเต็ม เป็นปีที่ 3 ติดต่อกัน
  จากการประเมินคุณภาพการจัดการประชุมผู้ถือหุ้นประจำปี 2554

  บริษัทได้รับการต่ออายุการรับรองมาตรฐานคุณภาพมาตรฐาน BRC (British Retail
  Consortium) เกรด A จากสถาบัน SGS สำหรับผลิตภัณฑ์ข้าว วุ้นเส้นกึ่งสำเร็จรูป
  และโจ๊กกึ่งสำเร็จรูป เป็นปีที่ 2 ติดต่อกัน

  นอกจากนี้ ยังได้ขยายกำลังการผลิตวุ้นเส้นเป็น 2,000 ตัน
  เพื่อรองรับความต้องการของตลาดที่ขยายตัวมากขึ้น

  ในส่วนกิจกรรมด้านสังคม (CSR) บริษัทยังคงมีการบริจาคเงินทุนการศึกษาให้แก่โรงเรียน
  ซึ่งทำต่อเนื่องเป็นประจำทุกปี นอกจากนี้
  ยังได้บริจาคเงินและผลิตภัณฑ์เพื่อช่วยเหลือผู้ประสบภัยพิบัติอุทกภัยผ่านหน่วยงานต่างๆ อาทิเช่น
  ตลาดหลักทรัพย์แห่งประเทศไทย มูลนิธิชัยพัฒนา และสถานีโทรทัศน์ช่อง 3 เป็นต้น

  ปี 2553 บริษัทได้มีการนำเสนอผลิตภัณฑ์กึ่งสำเร็จรูปยอดนิยมอย่างวุ้นเส้นคัพในรูปแบบซอง
  เข้าสู่ช่องทางการตลาดหลายช่องทาง เพื่อให้เหมาะกับไลฟ์สไตล์ของคนรุ่นใหม่มากยิ่งขึ้น โดยมี
  3 รสชาติ คือ รสต้มยำกุ้ง รสยำทะเลวุ้นเส้น และรสสุกี้
  รวมถึงมีการขยายกำลังการผลิตวุ้นเส้นเป็น 1,700 ตัน เพื่อรองรับการเจริญเติบโตทางธุรกิจ

  ในด้านการกำกับดูแลกิจการที่ดี บริษัทได้คะแนน 100 คะแนนเต็ม เป็นปีที่ 2 ติดต่อกัน
  และถือเป็นหนึ่งใน 63 บริษัทในตลาดหลักทรัพย์
  จากการประเมินคุณภาพการจัดการประชุมผู้ถือหุ้นประจำปี 2553

  บริษัทได้รับการต่ออายุการรับรองมาตรฐานคุณภาพมาตรฐาน BRC (British Retail
  Consortium) เกรด A จากสถาบัน SGS สำหรับผลิตภัณฑ์ข้าว วุ้นเส้นกึ่งสำเร็จรูป
  และโจ๊กกึ่งสำเร็จรูป

  ปี 2552 ด้านคุณภาพสินค้ายอดเยี่ยม
  บริษัทได้รับโล่คุณภาพมาตรฐานสม่ำเสมอจากผลิตภัณฑ์ข้าวหอมมะลิ เป็นเวลา 6 ปีซ้อน
  จากกรมการค้าภายใน กระทรวงพาณิชย์ ในด้านการกำกับดูแลกิจการที่ดี บริษัทได้คะแนน 100
  คะแนนเต็ม และถือเป็นหนึ่งใน 41 บริษัทในตลาดหลักทรัพย์
  จากการประเมินคุณภาพการจัดการประชุมผู้ถือหุ้นประจำปี 2552
  และการสำรวจการกำกับดูแลกิจการของบริษัทจดทะเบียนประจำปี 2552 อยู่ในระดับ “ดีมาก”
  นอกจากนี้ นับเป็นระยะเวลากว่า 10 ปีที่บริษัทได้ทำกิจกรรมส่งเสริมด้านสังคม (CSR)
  โดยมีการบริจาคเงินทุนการศึกษาให้แก่โรงเรียน อีกทั้ง ยังร่วมบริจาคสิ่งของให้แก่วัด ผู้ยากไร้
  องค์กรการกุศลต่างๆ รวมถึงผู้ประสบภัยพิบัติทางธรรมชาติ

  ปี 2550 บริษัทได้รับการรับรองมาตรฐานคุณภาพ BRC (British Retail Consortium)
  จากสถาบัน SGS

  ปี 2549 บริษัทได้รับรางวัล Prime Minister Award ประเภท Best
  Exporterโดยกรมส่งเสริมการส่งออก กระทรวงพาณิชย์ รวมถึงยังได้รับการรับรองมาตรฐาน
  จากองค์การอาหารและยาของสหรัฐอเมริกา (US FDA)

  วันที่ 9 ธันวาคม 2548 บริษัทจดทะเบียนเข้าในตลาดหลักทรัพย์ MAI

  ปี 2548 บริษัทลงทุนในบริษัท ไทยฮา ออสเตรเลีย จำกัด ในสัดส่วน 100%
  โดยมีวัตถุประสงค์เพื่อดำเนินธุรกิจกระจายสินค้า Consumer ของบริษัท
  เข้าในช่องทางค้าส่งและค้าปลีก ในประเทศออสเตรเลีย

  ปี 2547 บริษัทได้เพิ่มทุนจดทะเบียนเป็น 198 ล้านบาท และได้แปรสภาพเป็นบริษัทมหาชน
  รวมถึงเข้าลงทุนในบริษัท เชียร์ เทรดดิ้ง จำกัด เพื่อขยายธุรกิจจัดจำหน่ายสินค้า Consumer
  ในประเทศ และ HORECA นอกจากนี้ บริษัทได้รับรางวัล Prime Minister Award ประเภท
  Brand Name โดยกรมส่งเสริมการส่งออก กระทรวงพาณิชย์
  และผลิตภัณฑ์ข้าวหอมมะลิตราเกษตรได้ทำให้บริษัทก้าวขึ้นเป็นผู้นำตลาดค้าปลีกสมัยใหม่ภายในประเทศ
  ในปีที่ 2 ติดต่อกัน (ที่มา: AC Neilsen Retail Audit Thailand)

  ปี 2546 บริษัทได้เพิ่มทุนจดทะเบียนเป็น 115 ล้านบาท
  เพื่อรองรับการขยายกำลังผลิตข้าวเป็นเทียบเท่า 150,000 ตันข้าวเปลือกต่อปี
  และลงทุนเพิ่มเติมในโรงงานผลิตวุ้นเส้นถั่วเขียวที่อำเภอตากฟ้า จังหวัดนครสวรรค์ นอกจากนี้
  บริษัทได้รับรองมาตรฐานระบบ ISO 9001:2000 ทั้งระบบจากสถาบัน SGS

  ปี 2545
  บริษัทได้พัฒนาคุณภาพการผลิตจนได้การรับรองมาตรฐานความปลอดภัยทางด้านอาหารจากหลายระบบทั้ง
  2 โรงงาน อาทิเช่น HALAL, GMP, HACCP, THAILAND BRAND มาตรฐานกรมการค้าภายใน
  และมาตรฐานกรมการค้าต่างประเทศ รวมถึงเป็นบริษัทรายแรกที่ได้รับรางวัลประกาศนียบัตร
  เกียรติคุณการควบคุมคุณภาพและการโฆษณาเป็นธรรมจากสำนักงานคุ้มครองผู้บริโภค (สคบ.)

  ปี 2543 บริษัทได้มีการเพิ่มทุนจดทะเบียนเป็น 100 ล้านบาท เพื่อก่อสร้างโรงงานที่
  อำเภอสามพราน จังหวัดนครปฐม ซึ่งทำให้บริษัทสามารถเพิ่มกำลังการผลิตอีก 300 %
  เป็นเทียบเท่า 120,000 ตันข้าวเปลือก
  เพื่อตอบสนองการเจริญเติบโตของยอดขายข้าวที่เพิ่มขึ้นอย่างรวดเร็ว

2.  โครงสร้างการถือหุ้นของกลุ่มบริษัท

หมายเหตุ ¹บริษัท เกษตรลาว จำกัด ผู้เดียว อยู่ในระหว่างการจดทะเบียนจัดตั้งบริษัท
ซึ่งคาดว่าน่าจะแล้วเสร็จภายในไตรมาส 1 ปี 2557

²บริษัท เชียร์ เทรดดิ้ง จำกัด ได้จดทะเบียนเลิกบริษัทแล้ว จากการควบรวมกิจการกับบมจ.ไทยฮา
ตามที่มีการปรับโครงสร้างทางธุรกิจในกลุ่มบริษัท เนื่องจากบริษัทมีการนำระบบ SAP
มาใช้งานเพื่อลดค่าใช้จ่าย เพิ่มเวลาและประสิทธิภาพของการดำเนินงาน
ปัจจุบันอยู่ในระหว่างการชำระบัญชี

2.  ลักษณะการประกอบธุรกิจ

โครงสร้างรายได้ของบริษัทและบริษัทย่อยแยกตามกลุ่มธุรกิจ

+-----+------------+-------+--------+----+--------+----+--------+----+
| ก   | ด          | %การถ | 2556   |    | 2555   |    | 2554   |    |
| ลุ่มธ | ำเนินการโดย | ือหุ้นขอ |        |    |        |    |        |    |
| ุรกิจ |            | งบริษัท |        |    |        |    |        |    |
+-----+------------+-------+--------+----+--------+----+--------+----+
|     |            |       | จำ     | %  | จำ     | %  | จำ     | %  |
|     |            |       | นวนเงิน |    | นวนเงิน |    | นวนเงิน |    |
|     |            |       |        |    |        |    |        |    |
|     |            |       | (ล     |    | (ล     |    | (ล     |    |
|     |            |       | ้านบาท) |    | ้านบาท) |    | ้านบาท) |    |
+-----+------------+-------+--------+----+--------+----+--------+----+
| ธุรก | บมจ.ไทยฮา  | 100%  | 694    | 6  | 505    | 5  | 687    | 4  |
| ิจส่ง |            |       |        | 4. |        | 2. |        | 8. |
| ออก | บจ.ไทยฮา   |       |        | 96 |        | 01 |        | 11 |
|     | ออสเตรเลีย  |       |        |    |        |    |        |    |
+-----+------------+-------+--------+----+--------+----+--------+----+
| ธุรก | บมจ.ไทยฮา  | 9     | 374    | 3  | 466    | 4  | 741    | 5  |
| ิจใน |            | 9.99% |        | 5. |        | 7. |        | 1. |
| ประ | บจ.เชียร์    |       |        | 04 |        | 99 |        | 89 |
| เทศ | เทรดดิ้ง     |       |        |    |        |    |        |    |
+-----+------------+-------+--------+----+--------+----+--------+----+
| รวม |            |       | 1,068  | 10 | 971    | 10 | 1,428  | 10 |
|     |            |       |        | 0. |        | 0. |        | 0. |
|     |            |       |        | 00 |        | 00 |        | 00 |
+-----+------------+-------+--------+----+--------+----+--------+----+

ทั้งนี้ บริษัทมีสัดส่วนรายได้การขายสินค้าทั้งหมดในประเทศต่อส่งออกในปี 2556โดยอยู่ในระดับที่ 35
: 65

1.  ลักษณะผลิตภัณฑ์หรือบริการ

  บริษัทมุ่งเน้นการทำธุรกิจผลิตและจำหน่ายข้าวขาวหอมมะลิชนิดบรรจุถุง
  และสินค้าเกษตรแปรรูปประเภทผลิตภัณฑ์วุ้นเส้น วุ้นเส้นกึ่งสำเร็จรูป และโจ๊กกึ่งสำเร็จรูป
  โดยสามารถแบ่งออกเป็น 2 กลุ่มผลิตภัณฑ์หลักคือ 1) กลุ่มผลิตภัณฑ์พืชผลทางการเกษตร และ 2)
  กลุ่มผลิตภัณฑ์เกษตรแปรรูป ตามรายละเอียดดังต่อไปนี้

2.1.1 กลุ่มผลิตภัณฑ์พืชผลทางการเกษตร

  บริษัทประกอบธุรกิจในกลุ่มผลิตภัณฑ์พืชผลทางการเกษตร คือ ข้าวสารบรรจุถุง

  2.1.1.1 ข้าวสาร โดยสามารถแบ่งออกได้เป็น 4 กลุ่มหลัก ๆ ดังต่อไปนี้

(1) กลุ่มข้าวขาวหอมมะลิ

  บริษัทมีผลิตภัณฑ์ข้าวขาวหอมมะลิที่ได้รับมาตรฐานสินค้า
  จากกรมการค้าภายในและกรมการค้าต่างประเทศ 3 ผลิตภัณฑ์ด้วยกันดังนี้คือ

1.  ข้าวขาวหอมมะลิ 100% (ต่างประเทศ) ภายใต้ตราสินค้า “KASET BRAND” “SMART
    CHEF” “IMPERIAL TASTE” และ “FIRST LADY”

2.  ข้าวขาวหอมมะลิ 100% (คัดพิเศษ) ตราเกษตร เป็นข้าวขาวหอมมะลิที่มีคุณภาพสูงที่สุด
    และเป็นเกรดเดียวกับข้าวขาวหอมมะลิที่ส่งออกไปยังต่างประเทศ

3.  ข้าวขาวหอมมะลิ 100% (มาตรฐาน) ตราเกษตร
    เป็นข้าวขาวหอมมะลิที่มีคุณภาพสูงกว่าชั้นคุณภาพที่กรมการค้าภายในกำหนด คือ
    ไม่มีการผสมข้าวชนิดอื่น เป็นข้าวขาวหอมมะลิ 105 ทั้งจำนวน 100%

  ผลิตภัณฑ์ข้าวขาวหอมมะลินับเป็นผลิตภัณฑ์ที่บริษัทสามารถสร้างชื่อเสียงให้เป็นที่ยอมรับของผู้บริโภค
  นับตั้งแต่บริษัทเริ่มเข้าสู่ตลาด และมีการปรับปรุงคุณภาพผลิตภัณฑ์ข้าวบรรจุถุงมาตลอด
  โดยเฉพาะอย่างยิ่งในเรื่องของเครื่องจักร ที่ช่วยคัดเมล็ดข้าวที่เสียออกจากเมล็ดข้าวที่ดีมีคุณภาพ
  และในตลาดต่างประเทศ ณ ขณะนี้ บริษัทมีการส่งออกข้าวบรรจุถุงไปยังต่างประเทศทั่วโลกทั้งสิ้น
  85 ประเทศ ปัจจุบันบริษัทได้มุ่งเน้นผลิตภัณฑ์ข้าวขาวหอมมะลิมากที่สุด
  เนื่องจากต้องการสร้างชื่อตราสินค้าให้เป็นที่ยอมรับของทั่วโลก
  ซึ่งเป็นการสร้างชื่อให้กับข้าวหอมมะลิแก่ประเทศไทยอีกทางหนึ่ง

(2) กลุ่มข้าวหอมผสม

  ผลิตภัณฑ์ในกลุ่มนี้ คือ ข้าวหอมผสมทุ่งกุลา ตราเกษตร

(3) กลุ่มข้าวขาว

  ผลิตภัณฑ์ในกลุ่มนี้คือ ข้าวขาวเสาไห้ 100% ตราเกษตร
  เป็นข้าวขาวจากเขตภาคกลางที่มีคุณภาพสูง

(4) กลุ่มข้าวชนิดอื่น ๆ

  กลุ่มข้าวชนิดอื่น ๆ เป็นข้าวที่มีการบริโภคเฉพาะกลุ่ม (Niche Market)
  ซึ่งมีแนวโน้มการเติบโตในอัตราที่สูง เช่น ในกลุ่มสินค้าเพื่อสุขภาพ และอุตสาหกรรมขนม ได้แก่
  ข้าวกล้องผสมธัญพืช “Happy Rice” ข้าวกล้องหอมมะลิ 100% และ ข้าวเหนียวเขี้ยวงู เป็นต้น

  2.1.2 กลุ่มผลิตภัณฑ์เกษตรแปรรูป

  ผลิตภัณฑ์เกษตรแปรรูปคือผลิตภัณฑ์จากผลผลิตทางการเกษตร นำมาผ่านกระบวนการผลิต
  ให้เป็นผลิตภัณฑ์ที่แปรรูป อันได้แก่ วุ้นเส้น วุ้นเส้นกึ่งสำเร็จรูป โจ๊กกึ่งสำเร็จรูป และน้ำมันพืช

1.  วุ้นเส้น

  วุ้นเส้นของบริษัทแบ่งออกเป็น 2 ตราสินค้า และสามารถแบ่งตามตลาดหลักได้เป็น 3 ส่วนดังนี้คือ

  1) วุ้นเส้นถั่วเขียว 100% ตราเกษตร (ถุงสีเขียว) เป็นวุ้นเส้นที่อยู่ในเกรดคุณภาพดีที่สุด
  เพื่อจำหน่ายในตลาดพรีเมี่ยม

  2) วุ้นเส้นถั่วเขียวเกรด A ตราเกษตร (ถุงสีฟ้า) เป็นวุ้นเส้นอยู่ในชั้นคุณภาพดี
  สำหรับตลาดระดับมาตรฐาน

  3) วุ้นเส้นถั่วเขียว 100% (ต่างประเทศ) ภายใต้ตราสินค้า “KASET BRAND” และ “SMART
  CHEF” เป็นวุ้นเส้นที่อยู่ในเกรดคุณภาพดีที่สุด เพื่อส่งออกต่างประเทศ

  วุ้นเส้นทุกประเภทมีขนาด 500 กรัม ขนาด 200 กรัม ขนาด 80 กรัม ขนาด 70 กรัม ขนาด
  40 กรัม และขนาด 35 กรัม เพื่อความเหมาะสมในการบริโภคในแต่ละกลุ่มลูกค้า

2.  วุ้นเส้นกึ่งสำเร็จรูป

  วุ้นเส้นกึ่งสำเร็จรูป เป็นผลิตภัณฑ์ใหม่ของบริษัท ซึ่งเป็นการเพิ่มมูลค่า (Value Added
  Products) ให้กับวัตถุดิบวุ้นเส้น ซึ่งเป็นสินค้าของบริษัท
  โดยผลิตภัณฑ์มีส่วนประกอบของวุ้นเส้นพร้อมด้วยเครื่องปรุงครบถ้วน
  ซึ่งเหมาะสำหรับสภาพสังคมในยุคปัจจุบัน โดยเป็นรูปแบบบรรจุภัณฑ์แบบถ้วย มี 3 รสชาติ คือ
  รสต้มยำกุ้ง รสกุ้งอบวุ้นเส้น และรสยำทะเลวุ้นเส้น ซึ่งได้รับการตอบรับที่ดีจากผู้บริโภค
  และรูปแบบบรรจุภัณฑ์แบบซอง มี 3 รสชาติ คือ รสต้มยำกุ้ง รสยำทะเล และรสสุกี้
  ซึ่งเหมาะกับไลฟ์สไตล์ของคนรุ่นใหม่มากยิ่งขึ้น

3.  โจ๊กกึ่งสำเร็จรูป

  วุ้นเส้นกึ่งสำเร็จรูป เป็นผลิตภัณฑ์ใหม่ของบริษัท ซึ่งเป็นการเพิ่มมูลค่า (Value Added
  Products) ให้กับวัตถุดิบข้าว ซึ่งเป็นสินค้าหลักของบริษัท
  โดยผลิตภัณฑ์มีส่วนประกอบของข้าวพร้อมด้วยเครื่องปรุงครบถ้วน
  ซึ่งเหมาะสำหรับสภาพสังคมในยุคปัจจุบัน โดยมีรูปแบบบรรจุภัณฑ์แบบถ้วย มี 5 รสชาติ คือ รสหมู
  ข้าวกล้องรสหมูผักรวม รสไก่ รสปลา และรสแซ่บ และรูปแบบบรรจุภัณฑ์แบบซอง มี 4 รสชาติ
  คือ รสหมู ข้าวกล้องรสหมูผักรวม รสไก่ และ รสปลา ทั้งนี้ บริษัทยังได้สุขภาพของผู้บริโภค
  ด้วยการไม่ใส่ผงชูรส และเพิ่มโอเมก้า 3

4.  น้ำมันพืช

  บริษัทซื้อวัตถุดิบคือน้ำมันปาล์ม
  และน้ำมันถั่วเหลืองที่กลั่นแล้วจากผู้ผลิตในประเทศทั้งหมดมาทำการผลิต และปรุงสูตร
  โดยแบ่งบรรจุในขนาดต่างๆและจัดจำหน่าย โดยจะให้ความสำคัญกับคุณภาพ
  และความเหมาะสมตามความต้องการของลูกค้า เช่น ร้านอาหาร และภัตตาคาร เป็นต้น
  เนื่องจากลูกค้าจะพิจารณาเรื่องคุณภาพการใช้งานเป็นหลัก

  น้ำมันพืชของบริษัทแบ่งออกเป็น 2 ชนิดคือ น้ำมันถั่วเหลืองตราเชียร์ และน้ำมันปาล์มโอเลอีน
  ตราเชียร์ ตลาดหลักของบริษัทคือตลาดอุตสาหกรรม ร้านอาหาร และภัตตาคาร
  เพื่อนำไปเป็นส่วนประกอบในการผลิตเพื่อบริโภคภายในประเทศและผลิตเพื่อส่งออก
  ขนาดบรรจุน้ำมันพืชจะเป็นขนาดใหญ่สำหรับตลาดอุตสาหกรรมคือ ขนาด 13.75 ลิตร 18 ลิตร
  และ 200 ลิตร อย่างไรก็ตาม
  บริษัทจัดจำหน่ายผลิตภัณฑ์น้ำมันพืชเพียงเพื่อตอบสนองความต้องการของลูกค้าของบริษัททั้งในประเทศและต่างประเทศ
  บริษัทจึงมิได้มีการวิเคราะห์ข้อมูลด้านการตลาด ภาวะการแข่งขัน
  และสภาพอุตสาหกรรมที่เกี่ยวข้องกับน้ำมันพืช

  ก. กลยุทธ์การแข่งขันด้านผลิตภัณฑ์ของบริษัท

  (1) การดำเนินการด้านการตลาดในเชิงรุก โดยการเพิ่มสายผลิตภัณฑ์ใหม่
  เพื่อตอบสนองความต้องการของตลาดที่มีศักยภาพ
  โดยบริษัทมีนโยบายที่จะเข้าไปยังตลาดที่มีช่องว่างและมีโอกาสเติบโต เช่น
  การเพิ่มผลิตภัณฑ์ใหม่ในปี 2550 คือวุ้นเส้นกึ่งสำเร็จรูป และโจ๊กกึ่งสำเร็จรูป
  และการปรับเพิ่มโฉมบรรจุภัณฑ์ของวุ้นเส้นกึ่งสำเร็จรูปเป็นแบบซอง ในปี 2553

  (2) การใช้กลยุทธ์การตลาดแบบผสมผสานในการสร้างความภักดี (Brand Loyalty)
  ในตราสินค้า เนื่องจากบริษัทเน้น กลยุทธ์ตลาดในเชิงรุก
  โดยการสร้างความแตกต่างและข้อได้เปรียบไม่ว่าจะเป็นการใช้สื่อโฆษณาประชาสัมพันธ์
  การร่วมตั้งกองโชว์สินค้าในร้านค้าและการจัดทำของแถมไปกับตัวสินค้า

  (3) การให้ความสำคัญกับคุณภาพผลิตภัณฑ์อย่างสม่ำเสมอ
  เนื่องจากผลิตภัณฑ์ของบริษัทเป็นสินค้าเกษตรและเกษตรแปรรูป
  ซึ่งยากต่อการควบคุมคุณภาพให้คงที่และสม่ำเสมอ
  ดังนั้นบริษัทจึงให้ความสำคัญกับการคัดเลือกแหล่งที่มาของวัตถุดิบ การตรวจรับวัตถุดิบ
  ตลอดจนกระบวนการควบคุมการผลิต ที่จะทำให้สินค้าได้รับความพึงพอใจสูงสุดจากผู้บริโภค

  (4) การพัฒนาระบบเทคโนโลยีสารสนเทศ บริษัทได้ลงทุนนำระบบ SAP มาใช้แทนในระบบ ERP
  (Enterprise Resource Planning) เดิม ทั้งในส่วนของ การบริหารการผลิต
  การบัญชีและการเงิน การขายและการตลาด ซึ่งจะทำให้ทุกหน่วยงานสามารถวางแผน
  ประสานงานและรับรู้ข้อมูลอย่างรวดเร็วและทันเหตุการณ์

  (5) การบริหารทรัพยากรบุคคล โดยจัดโครงสร้างองค์กรเป็นลักษณะสายการบังคับบัญชาน้อยชั้น
  ทำให้การสนองต่อนโยบายของผู้บริหารและการรายงานผลงานและปรับเปลี่ยนตามสถานการณ์ตลาดได้อย่างรวดเร็ว

  ข. กลุ่มเป้าหมายสำหรับผลิตภัณฑ์ของบริษัท

  กลุ่มเป้าหมายของบริษัทมีลักษณะดังนี้

  ( 1 ) กลุ่มผู้บริโภคคนสุดท้าย

  เพศ หญิง 80 % (กลุ่มแม่บ้าน) และ ชาย 20%

  อายุ 20 ปีขึ้นไป

  SES A – C (Social and Economic Status)

  สถานะภาพ แต่งงาน

  Geographic กรุงเทพฯ และหัวเมืองในต่างจังหวัด

  ( 2 ) กลุ่มลูกค้าอุตสาหกรรม
  โดยลูกค้าดังกล่าวส่วนใหญ่จะเป็นผู้ประกอบการนำไปเพื่อผลิตหรือนำไปใช้ใน
  อุตสาหกรรม ซึ่งจะขายผ่านฝ่ายขายของบริษัท เชียร์ เทรดดิ้ง จำกัด ตั้งแต่เดือนกันยายน 2547
  เป็นต้นไป

  ( 3 ) กลุ่มผู้บริโภคชาวเอเชียที่อาศัยอยู่ในประเทศต่างๆ ทั่วโลก
  ที่จะนิยมรับประทานข้าวขาวหอมมะลิของไทยที่มีรสชาติอร่อย แตกต่างจากข้าวชนิดอื่น

  ค. การจัดจำหน่ายและช่องทางการจำหน่ายผลิตภัณฑ์ของบริษัท

  ปัจจุบันบริษัทมีช่องทางการจำหน่ายสินค้าหลักอยู่ 3 ช่องทาง 1) ผ่านผู้แทนจำหน่ายในประเทศ
  2) ผ่านฝ่ายขายต่างประเทศ และ 3) ผ่านบริษัท ไทยฮา ออสเตรเลีย จำกัด
  ซึ่งเป็นบริษัทย่อยของบริษัท

  ช่องทางการจำหน่ายสินค้าของบริษัท ไทยฮา จำกัด (มหาชน) และบริษัทย่อย

1.  การตลาดและการแข่งขัน

    1.  โครงสร้างของอุตสาหกรรมข้าวบรรจุถุง

  โครงสร้างของอุตสาหกรรมข้าวบรรจุถุงแบ่งออกเป็น 2 ตลาด คือ ตลาดข้าวบรรจุถุงในประเทศ
  และตลาดข้าวบรรจุถุงเพื่อการส่งออก

  ( 1 ) ข้าวบรรจุถุงในประเทศ

  การบริโภคข้าวบรรจุถุงเกิดขึ้นเมื่อประมาณ 20 ปีที่แล้ว
  โดยเกิดจากพฤติกรรมการบริโภคที่เปลี่ยนไปของคนไทยที่นิยมการบริโภคข้าวที่มีการควบคุมคุณภาพทั้งในด้านความสะอาดและมาตรฐานที่ดี
  รวมถึงการคำนึงถึงคุณภาพหลังการหุงที่สม่ำเสมอ
  ในขณะที่ตลาดข้าวตักจากกระสอบมีขนาดเล็กลงเรื่อยๆเนื่องมาจากความนิยมที่ลดน้อยลง
  ประกอบกับ ผู้บริโภคในปัจจุบันมีแนวโน้มในการรับประทานข้าวขาวหอมมะลิสูงขึ้น
  อันเนื่องมาจากลักษณะเฉพาะของข้าวขาวหอมมะลิที่มีความขาว นุ่มนวล มีกลิ่นหอม
  ดังนั้นผู้ประกอบการในอุตสาหกรรมข้าวบรรจุถุงจะต้องมีการพัฒนาคุณภาพสินค้าให้มีความสม่ำเสมอตลอดทั้งปี
  รวมถึงการพิจารณาและคำนึงถึงพฤติกรรมของผู้บริโภคที่ไม่ต้องการกังวลเรื่องการหุงข้าวที่ต้องคอยเพิ่มหรือลดปริมาณน้ำในการหุงอีกต่อไป

  นอกจากนี้
  การบริโภคข้าวบรรจุถุงเกิดจากกระแสการเปลี่ยนแปลงพฤติกรรมของผู้บริโภคในเขตกรุงเทพฯ
  เนื่องมาจากสภาพครอบครัวที่มีขนาดเล็กลง สถานที่ซื้อเปลี่ยนจากร้านโชวห่วยเป็นการซื้อจาก
  ซูปเปอร์มาร์เก็ตแทน การต้องการความสะดวกสบายและรวดเร็วในการเลือกซื้อและขนส่ง
  ตลอดจนเรื่องของการใช้พื้นที่น้อยในการเก็บรักษา จึงทำให้ตลาดข้าวบรรจุถุงเริ่มเติบโตขึ้นทุก ๆ
  ปี

  ( 2 ) ข้าวบรรจุถุงส่งออก

  สำหรับตลาดผู้บริโภคข้าวขาวหอมมะลิในต่างประเทศนั้น
  ผู้บริโภคมีความต้องการข้าวที่มีความสะอาด ถูกสุขอนามัย
  อันเป็นผลมาจากพฤติกรรมที่ไม่มีการซาวน้ำก่อนหุงเหมือนผู้บริโภคคนไทย
  จึงต้องการผู้ผลิตข้าวสารบรรจุถุงที่มีเครื่องจักรที่ทันสมัย เช่น เครื่องขัดมัน
  และเครื่องยิงเมล็ดเสีย เป็นต้นในการที่จะสามารถปรับปรุงคุณภาพเพิ่มเติมได้สูงกว่าผู้ผลิตทั่วไป
  โดยสถิติการส่งออกข้าวในรอบปี 256 ที่ผ่านมา ประเทศไทยสามารถส่งออกข้าวได้จำนวนทั้งสิ้น
  6.97 ล้านตัน เพิ่มขึ้นร้อยละ 0.2 เมื่อเทียบกับปี 2555 ที่ 6.94 ล้านตัน
  โดยมีมูลค่าการส่งออกอยู่ที่ 137,861 ล้านบาท ลดลงร้อยละ 4.4 จากปี 2555

  ก. ปัจจัยที่มีผลต่อความสำเร็จ ปัจจัยเสี่ยง โอกาสและอุปสรรคของคู่แข่งรายใหม่

  (1) ปัจจัยที่มีผลต่อความสำเร็จของอุตสาหกรรมข้าวบรรจุถุง

-   คุณภาพสินค้าที่ได้มาตรฐานเป็นที่ยอมรับ

-   ตราสินค้าที่แข็งแกร่ง ซึ่งต้องใช้งบประมาณและความชำนาญในการสร้างสูง

-   ช่องทางการจำหน่ายที่สะดวกต่อผู้บริโภค

-   เงินทุนที่ต้องมีปริมาณสูงในการจัดซื้อวัตถุดิบ

  (2) ปัจจัยเสี่ยงที่ผู้ประกอบการในธุรกิจข้าวบรรจุถุงต้องคำนึงถึงในการประกอบธุรกิจ

-   เป็นธุรกิจที่มีกำไรต่อหน่วยไม่สูง
    เนื่องจากข้าวเป็นสินค้าเกษตรและและมีราคาที่เปลี่ยนแปลงไปตามฤดูกาลและต้องอาศัยการขายในปริมาณมากเช่นเดียวกับสินค้าบริโภคที่จำเป็นอี่นๆ

-   ต้องใช้เงินทุนสูงในการซื้อวัตถุดิบเพื่อจัดเก็บและรอการบรรจุถุงเพื่อจัดจำหน่ายต่อไป

  (3) ปัจจัยที่เป็นโอกาสสำหรับอุตสาหกรรมข้าวบรรจุถุงในประเทศ

-   เป็นธุรกิจที่น่าสนใจทั้งในแง่ของขนาดและอัตราการเติบโตของตลาด

-   ความนิยมในการบริโภคเนื่องจากเป็นอาหารหลักของคนไทย

-   เป็นอุตสาหกรรมที่ได้รับความสนใจและแรงสนับสนุนจากภาครัฐในการเปิดตลาดใหม่ในต่างประเทศและส่งเสริมให้ชาวต่างชาตินิยมรับประทานข้าวขาวหอมมะลิของไทย

(4) ปัจจัยที่เป็นอุปสรรคสำหรับอุตสาหกรรมตลาดข้าวบรรจุถุง

-   ความเสี่ยงในเรื่องราคาวัตถุดิบผันผวน

-   ความเสี่ยงจากการแทรกแซงตลาดข้าวของรัฐบาล

  (รายละเอียดเพิ่มเติมอยู่ในส่วนที่ 2 เรื่อง “ปัจจัยความเสี่ยง”)

  ข. คู่แข่ง

สภาวะการแข่งขันตลาดในประเทศของกลุ่มผู้ผลิตข้าวบรรจุถุง

  ปัจจุบัน
  สภาวะการแข่งขันในตลาดข้าวบรรจุถุงจะอยู่ที่ผู้ผลิตรายใหญ่ที่มีกิจกรรมส่งเสริมการตลาดอย่างต่อเนื่อง
  ส่วนผู้ผลิตรายย่อยจะไม่มีบทบาทในตลาดมากนัก
  และจะเป็นเพียงลักษณะการส่งเสริมการทำการตลาดเฉพาะส่วนเท่านั้น

  นอกจากนี้ การแข่งขันในตลาดข้าวบรรจุถุงขึ้นอยู่กับหลาย ๆ ปัจจัย เช่น
  ปัจจัยด้านการส่งออกข้าวในแต่ละปี ถ้าปีใดที่การส่งออกข้าวอยู่ในเกณฑ์ดี
  ราคาข้าวในประเทศก็จะอยู่ในเกณฑ์ดีตามไปด้วย
  การแข่งขันในตลาดข้าวถุงในประเทศจะไม่รุนแรงมากนัก แต่ถ้าปีใดที่การส่งออกข้าวตกต่ำ
  ราคาข้าวในประเทศก็จะตกต่ำไปด้วย
  ผู้ประกอบการในธุรกิจข้าวสารก็จะหันมาทำตลาดในประเทศมากขึ้น
  การแข่งขันก็จะทวีความรุนแรงทั้งจากผู้ผลิตรายเดิมและผู้ส่งออก
  รวมถึงปัจจัยเรื่องปริมาณผลผลิตต่อปีที่ออกมา ถ้าปีใดมีผลผลิตข้าวออกมามาก
  ก็จะมีผลทำให้ราคาข้าวตกต่ำ และถ้าปีใดประสบปัญหาเรื่องภัยธรรมชาติ เช่น น้ำท่วม ฝนแล้ง
  ก็จะส่งผลให้ราคาข้าวสารบรรจุถุงปรับตัวสูงขึ้นได้เช่นกัน

  ทั้งนี้ หลังจากการที่ทางรัฐบาลได้มีมาตรการด้านการกำหนดมาตรฐานคุณภาพข้าวบรรจุถุง
  และมีการตรวจสอบข้าวถุงที่จำหน่ายในท้องตลาดโดยสำนักงานคณะกรรมการคุ้มครองผู้บริโภคอย่างจริงจัง
  มีผลทำให้ราคาขายปลีกข้าวสารบรรจุถุงสะท้อนถึงต้นทุนและคุณภาพที่แท้จริงมากขึ้น
  ทำให้ช่วงห่างของแต่ละชั้นของคุณภาพข้าวจะมีความแตกต่างกันไม่มาก

  สภาวะการแข่งขันตลาดต่างประเทศของกลุ่มผู้ผลิตข้าวบรรจุถุง

  ด้านสภาวะการแข่งขันในตลาดส่งออกข้าวของบริษัทนั้น
  มีคู่แข่งขันทั้งที่เป็นผู้ส่งออกจากประเทศไทยด้วยกัน และจากประเทศผู้ส่งออกข้าวอื่น เช่น
  เวียดนาม และกัมพูชา เป็นต้น โดยในปี 2556
  ผู้ส่งออกข้าวของไทยต่างต้องเผชิญกับอุปสรรคหลายประการที่ส่งผลกระทบต่อการส่งออกข้าว
  ทั้งจากภาวะการแข่งขันที่รุนแรงในตลาดการค้าข้าวโลก
  และผลกระทบจากนโยบายรับจำนำข้าวของรัฐบาล ทำให้ราคาข้าวของไทยอยู่ในระดับสูง
  เมื่อเทียบกับประเทศส่งออกข้าวอื่น แต่อย่างไรก็ตาม
  บริษัทเน้นการทำตลาดต่างประเทศในกลุ่มข้าวหอมมะลิเป็นหลัก
  โดยเน้นเรื่องคุณภาพข้าวหอมมะลิที่ไม่ปลอมปนข้าวชนิดอื่น
  เพื่อทำให้ลูกค้ามีความยอมรับและเชื่อถือ และมีการนำกลยุทธ์การส่งเสริมการขาย มีการจัดทำ
  Premium ให้ลูกค้า
  ซึ่งจะทำให้ลูกค้าในต่างประเทศรู้จักตราสินค้าและสามารถตัดสินใจในการซื้อผลิตภัณฑ์ของบริษัท
  ประกอบกับการที่บริษัทมีความชำนาญในเรื่องการส่งออก
  และมีความเข้าใจในความต้องการของลูกค้าต่างประเทศที่แตกต่างกันไปในแต่ละประเทศ

  ค. แนวโน้มอุตสาหกรรมข้าวบรรจุถุง

  แนวโน้มของอุตสาหกรรมข้าวบรรจุถุงภายในประเทศ

  แนวโน้มของอุตสาหกรรมข้าวบรรจุถุงภายในประเทศมีแนวโน้มการเติบโตที่ดี
  เนื่องมาจากพฤติกรรมที่เปลี่ยนไปของผู้บริโภคที่ต้องการความสะดวกในการซื้อสินค้า
  และต้องการสินค้าที่มีมาตรฐาน อันเนื่องมาจากการรณรงค์ความปลอดภัยทางด้านอาหาร (Food
  Safety) ของภาครัฐบาล
  ส่งผลให้ผู้ผลิตที่มีมาตรฐานในการผลิตที่สูงเท่านั้นสามารถคงอยู่ในตลาดข้าวบรรจุถุง

  แนวโน้มของอุตสาหกรรมข้าวบรรจุถุงส่วนตลาดต่างประเทศ

  กระทรวงเกษตรสหรัฐ (The U.S. Department of Agriculture; USDA)
  คาดการณ์ว่าการค้าข้าวของโลก (ส่งออก-นำเข้า) ในปี 2557 จะมีปริมาณ 40.23
  ล้านตันข้าวสาร เพิ่มขึ้นร้อยละ 5 เมื่อเทียบกับปี 2556
  สำหรับประเทศไทยกำหนดเป้าหมายส่งออกข้าวปริมาณ 8.0 ล้านตัน มูลค่า 4,800
  ล้านเหรียญสหรัฐ เพิ่มขึ้นจากปี 2556 ที่ส่งออกได้ 6.97 ล้านตัน เนื่องจากผู้ส่งออกข้าวไทย
  ต้องเผชิญกับอุปสรรคทั้งจากการแข่งขันที่รุนแรงในตลาด ราคาข้าวไทยที่สูงกว่าประเทศคู่แข่ง
  และปัญหาสภาวะเศรษฐกิจโลก รวมทั้งตลาดยังเป็นของผู้ซื้อ
  เนื่องจากประเทศผู้ผลิตข้าวรายสำคัญ เช่น เวียดนาม ยังมีการส่งออกอย่างต่อเนื่อง
  และยังมีการลดราคาแข่งกับประเทศอินเดีย เป็นปัจจัยให้ราคาข้าวในตลาดโลกลดลง
  รวมถึงความผันผวนจากค่าเงินบาทของไทยมีแนวโน้มแข็งค่าขึ้น ทำให้กระทบต่อการส่งออก

  2.2.2 โครงสร้างของอุตสาหกรรมวุ้นเส้น

  อุตสาหกรรมการผลิตวุ้นเส้นในประเทศมีมานานกว่า 40 ปี
  แต่ยังมีผู้ผลิตน้อยรายอันเนื่องมาจากสูตรเฉพาะแต่ละโรงงานที่ไม่มีการเผยแพร่มากนัก
  และขั้นตอนการผลิตเฉพาะแต่ละโรงงาน
  ซึ่งมีผลต่อคุณภาพสินค้าและการยอมรับของผู้บริโภคในแต่ละตราสินค้า
  รวมถึงวัตถุดิบหลักที่ใช้ในการผลิต คือ ถั่วเขียว
  ที่ต้องอาศัยความชำนาญในการจัดซื้อและจัดหาวัตถุดิบ
  รวมทั้งปริมาณและคุณภาพที่ขึ้นอยู่กับฤดูกาลในแต่ละปี

  อุตสาหกรรมการผลิตวุ้นเส้นเป็นอุตสาหกรรมของผู้ผลิตน้อยราย
  อันเนื่องมาจากขั้นตอนการผลิตที่มีความซับซ้อน ต้องการความเชี่ยวชาญในการจัดการสูง
  ขนาดของตลาดการผลิตและการบริโภคมีปริมาณ 25,000 ตันต่อปี มีมูลค่าตลาดรวม 2,000
  ล้านบาท มีอัตราการเติบโตของตลาดประมาณร้อยละ 5 ต่อปี (ที่มา: ข้อมูลของบริษัท)

  อย่างไรก็ดี วุ้นเส้นถั่วเขียวถึงแม้ว่าจะไม่ใช่อาหารหลักของคนไทย
  แต่เป็นอาหารที่ได้รับความนิยมอย่างแพร่หลาย
  สามารถนำมาปรุงอาหารจานเอกของคนไทยได้หลากหลาย เป็นต้นว่า ยำวุ้นเส้น แกงจืดวุ้นเส้น
  และอาหารทะเลอบวุ้นเส้น

  ก. ปัจจัยที่มีผลต่อความสำเร็จ ปัจจัยเสี่ยง โอกาสและอุปสรรคของคู่แข่งรายใหม่

 ถึงแม้ว่าตลาดวุ้นเส้นถั่วเขียวจะมีผู้ผลิตน้อยราย มีการแข่งขันไม่รุนแรงและเป็นตลาดที่มีอัตราการเติบโตขึ้นทุกปี แต่การที่จะประสบความสำเร็จด้านยอดขายก็สามารถทำได้ยากเนื่องจาก พฤติกรรมของผู้บริโภคจะไม่เปลี่ยนตราสินค้า เมื่อรู้จักคุ้นเคยกับตราสินค้าที่มีอยู่เดิม ประกอบกับช่องทางการขายของร้านค้าดั้งเดิมจะเลือกจำหน่ายเฉพาะตราสินค้าที่เป็นที่นิยมของผู้บริโภคเท่านั้น รวมทั้งช่องทางโมเดริ์นเทรดมีพื้นที่จำกัดสำหรับรายใหม่ที่จะเข้ามาด้วยเช่นกัน

  ข. คู่แข่ง

สภาวะการแข่งขันตลาดวุ้นเส้น

  ตลาดวุ้นเส้นสามารถแบ่งออกเป็น 4 ลักษณะ คือ

  1. สินค้าคุณภาพสูงและมีราคาสูง (Premium)

  2. สินค้าคุณภาพดีและมีราคาปานกลาง

  3. สินค้าคุณภาพปานกลางในราคาประหยัด

  4. สินค้าคุณภาพประหยัดในราคาย่อมเยา

  ทั้งนี้ ตลาดวุ้นเส้นทั้งบนและล่าง บริษัทมีการสร้างสินค้าใหม่ เช่น วุ้นเส้นสด วุ้นเส้นตัด
  และวุ้นเส้นไม่ฟอกสี เพื่อเพิ่มความสะดวกในการปรุงอาหาร
  และตอบสนองต่อความต้องการของผู้บริโภคในยุคปัจจุบัน

  เนื่องจากการแข่งขันในตลาดวุ้นเส้นมีผู้แข่งขันน้อยราย ประกอบด้วยผู้ผลิตรายใหญ่ประมาณ 4
  ราย ผู้ผลิตขนาดกลางและขนาดเล็กอีกประมาณ 10 - 15 ราย (ที่มา: ข้อมูลของบริษัท)
  บริษัทจึงได้ตัดสินใจลงทุนการผลิตและทำการตลาดอย่างจริงจังตั้งแต่ปี 2545 เป็นต้นมา
  โดยจัดจำหน่ายผลิตภัณฑ์วุ้นเส้นตราสินค้า “เกษตร” สำหรับตลาดวุ้นเส้นตลาดบน
  บริษัทจะแข่งขันด้านคุณภาพเนื่องจากผู้บริโภคกลุ่มนี้ให้ความสำคัญกับคุณภาพสินค้ามาเป็นอันดับแรก
  และมีแนวโน้มไม่เปลี่ยนไปซื้อตราสินค้าใหม่หากพอใจกับตราสินค้าเดิม ในขณะที่วุ้นเส้นตลาดล่าง
  จะมีการแข่งขันด้านราคาที่รุนแรง
  ซึ่งเป็นการผลิตสินค้าที่เน้นคุณภาพปานกลางจนไปถึงคุณภาพต่ำโดยผู้ผลิตขนาดกลางและขนาดเล็ก

  อย่างไรก็ดี บริษัทได้ลงทุนในตลาดล่างดังกล่าวเช่นกัน โดยจำหน่ายวุ้นเส้นในตราสินค้า
  “ฉลาดชิม” ซึ่งเป็นสินค้าคุณภาพปานกลางในราคาประหยัดเพื่อสามารถแข่งขันในตลาดล่างได้
  อันเป็นตลาดของผู้บริโภคที่เน้นราคามากกว่าคุณภาพ
  โดยในปัจจุบันบริษัทมีกำลังการผลิตวุ้นเส้นปีละ 2,000 ตัน

  ค. แนวโน้มอุตสาหกรรมวุ้นเส้น

  แนวโน้มเศรษฐกิจที่ดีขึ้น ย่อมส่งผลให้ผู้บริโภคมีกำลังซื้อที่สูงขึ้น
  และนิยมในการบริโภคสินค้าที่มีคุณค่าทางโภชนาการและมีรสชาติอร่อย
  ส่งผลให้อุตสาหกรรมวุ้นเส้นมีแนวโน้มการขยายตัวที่ดีขึ้น
  ประกอบกับสินค้าที่จะมาทดแทนวุ้นเส้นโดยตรงไม่มี
  เนื่องจากวุ้นเส้นมีลักษณะเฉพาะคือเป็นเส้นใสเหมือนแก้ว ในขณะที่สินค้าใกล้เคียงจะเป็นเส้นหมี่
  บะหมี่ ก๋วยเตี๋ยวเซี่ยงไฮ้ หรือเส้นก๋วยเตี๋ยว ถึงกระนั้นก็ดี
  แนวโน้มผู้ผลิตขนาดกลางและขนาดเล็กจะประสบปัญหาต้นทุนในการผลิตและการขายที่สูงขึ้น
  และมีแนวโน้มที่จำนวนผู้ผลิตจะลดน้อยลงในอนาคต

2.  การจัดหาผลิตภัณฑ์ หรือบริการ

บริษัทให้ความสำคัญกับคุณภาพของกลุ่มผลิตภัณฑ์มาโดยตลอด
ซึ่งเป็นปัจจัยหลักที่ทำให้สินค้าของบริษัทได้รับการยอมรับจากผู้บริโภคอย่างกว้างขวาง
โดยบริษัทได้รับการรับรองระบบมาตรฐานความปลอดภัยทางด้านอาหารจากหลายระบบ อาทิเช่น
HALAL, GMP, HACCP, THAILAND BRAND มาตรฐานกรมการค้าภายใน และ
มาตรฐานกรมการค้าต่างประเทศ
รวมถึงได้รับรางวัลประกาศนียบัตรเกียรติคุณการควบคุมคุณภาพและการโฆษณาเป็นธรรมจากสำนักงานคุ้มครองผู้บริโภค
(สคบ.) ซึ่งมีเพียงสองรายในประเทศที่ได้รับเกียรตินี้ นอกจากนี้
บริษัทได้รับการรับรองมาตรฐานคุณภาพ BRC (British Retail Consortium) เกรด A
จากสถาบัน SGS และ ได้รับการรับรองคุณภาพจาก USFDA

บริษัทมีโรงงานปรับปรุงข้าวบรรจุถุงอยู่ที่อำเภอสามพราน จังหวัดนครปฐม
ซึ่งมีกำลังการผลิตข้าวเทียบเท่า 250,000 ตันข้าวเปลือกต่อปี และโรงงานผลิตวุ้นเส้นอยู่ที่อำเภอ
ตากฟ้า จังหวัดนครสวรรค์ ซึ่งมีกำลังการผลิตวุ้นเส้น 2,000 ตันต่อปี

  วัตถุดิบที่ใช้ในการผลิต

  ----------------------------------------------- ------------------------------------------------- --------------
  ผลิตภัณฑ์                                          วัตถุดิบที่ใช้                                          การจัดหาวัตถุดิบ

  วุ้นเส้น                                           ถั่วเขียว                                            15 ราย

  ข้าวสาร                                          ข้าวหอมมะลิ ข้าวขาว และข้าวเหนียว                      140 ราย

  อื่น ๆ (ถ้ามี)                                      ข้าวเหนียวดำ ถั่วดำ แดง แดงหลวง เหลืองเม็ดเหลืองซีก       10 ราย
                                                  ถั่วเขียว เขียวซีก งาขาว และ งาดำ                      

  หมายเหตุ: บริษัทซื้อข้าวสารโดยตรงจากโรงสีข้าวและนายหน้า                                                    
  และซื้อถั่วเขียวซึ่งเป็นวัตถุดิบสำหรับวุ้นเส้นจากนายหน้าเท่านั้น                                                     
  นอกจากนี้ บริษัทซื้อธัญพืช เช่น ข้าวเหนียวดำ ถั่วดำ งาขาว                                                      
  และ งาดำ ข้างต้น จากโรงสี นายหน้าของสหกรณ์                                                             
  และนายหน้าของเกษตรกร                                                                               
  ----------------------------------------------- ------------------------------------------------- --------------

สถานที่ที่ใช้ในการเก็บสินค้า และนโยบายในการเก็บและกระจายสินค้า

  พื้นที่จัดเก็บข้าวซึ่งอยู่ในรูปของวัตถุดิบและสินค้าสำเร็จรูปของบริษัทในปัจจุบันซึ่งตั้งอยู่ที่อำเภอสามพราน
  จังหวัดนครปฐม เท่ากับ 5,000 ตารางเมตร และได้เช่าคลังสินค้าเพิ่มอีก 3,000 ตารางเมตร
  โดยสามารถเก็บวัตถุดิบข้าวได้ 5,000 ตันข้าวสาร
  และสำหรับพื้นที่จัดเก็บถั่วเขียวสำหรับการผลิตวุ้นเส้นซึ่งอยู่ในรูปของวัตถุดิบและสินค้าสำเร็จรูปของบริษัทในปัจจุบันซึ่งตั้งอยู่ที่อำเภอตากฟ้า
  จังหวัดนครสวรรค์ เท่ากับ 1,632 ตารางเมตร ส่วนนโยบายการจัดเก็บสินค้าสำเร็จรูป
  และการกระจาย สามารถแบ่งได้ 2 แบบ คือ

  (1) กลุ่มลูกค้าต่างประเทศ จะใช้นโยบาย Made to order ซึ่งจะไม่มีสินค้าคงคลัง

  (2) กลุ่มลูกค้าในประเทศ จะใช้นโยบาย Made to stock เท่านั้น
  ซึ่งเป็นการดำเนินธุรกิจปกติทั่วไปสำหรับผู้จัดจำหน่ายสินค้าบริโภค ซึ่งจะต้องใช้นโยบาย Made
  to Stock ดังกล่าว
  เนื่องจากไม่สามารถคาดคะเนความต้องการของผู้บริโภคในปริมาณที่แน่นอนได้
  โดยบริษัทมีพื้นที่จัดเก็บสต็อคสินค้าเท่ากับ 2,500 ตารางเมตร โดยในปี 2556
  ได้ขยายพื้นที่เก็บสต็อคสินค้าเป็น 4,100 ตารางเมตร เพื่อรองรับความต้องการของผู้บริโภค

  ทั้งนี้ บริษัทไม่มีปัญหาในการจัดเก็บสินค้าและวัตถุดิบซึ่งเป็นพืชผลทางการเกษตร
  เนื่องจากบริษัทมีนโยบายในการจัดเก็บและป้องกันที่มีประสิทธิภาพ
  โดยจะเห็นได้จากการที่บริษัทได้รับมาตรฐานกรมการค้าต่างประเทศ อันได้แก่
  เกียรติบัตรรับรองสุขอนามัยในการผลิต (GMP: Good Manufacturing Practice),
  ระบบวิเคราะห์อันตราย และจุดวิกฤตที่ต้องควบคุม (HACCP: Hazard Analysis and
  Critical Control Point) ซึ่งเป็นระบบประกันคุณภาพด้านความปลอดภัยของอาหาร
  และมาตรฐานระบบ ISO 9001:2000 ทั้งระบบจากสถาบัน SGS

  การดำเนินการที่เกี่ยวข้องกับสิ่งแวดล้อม

  เนื่องจากธุรกิจผลิตข้าวสาร วุ้นเส้น น้ำมันพืช น้ำส้มสายชู และธัญพืชต่างๆ
  ชนิดบรรจุถุงของบริษัทเป็นสินค้าบริโภคที่มาจากวัตถุดิบธรรมชาติทั้งสิ้น โดยมีการผลิตที่ไม่ซับซ้อน
  และไม่ก่อให้เกิดสารพิษแก่สิ่งแวดล้อม และสามารถจัดการผลิตภัณฑ์ที่เป็นผลพลอยได้ (By
  Product) จากการผลิตสินค้าดังกล่าวให้กับบริษัทผู้ผลิตนำไปใช้เป็นวัตถุดิบ เช่น
  รำข้าวซึ่งมาจากการผลิตข้าวสารบรรจุถุง หรือกากถั่วเขียวจากการผลิตวุ้นเส้น

  สำหรับการผลิตวุ้นเส้นที่โรงงานวุ้นเส้น ที่อำเภอตากฟ้า จังหวัดนครสวรรค์
  โรงงานมีระบบบำบัดน้ำทิ้งที่ได้มาตรฐานรองรับเพื่อรักษาสิ่งแวดล้อม
  อันเป็นเป็นส่วนหนึ่งของมาตรฐานระบบ ISO 9001:2008 ที่บริษัทได้เกียรติบัตรจากสถาบัน SGS
  โดยสามารถบำบัดน้ำทิ้งได้โดยใช้พลังงานน้อยที่สุด นอกจากนี้
  ถั่วเขียวเป็นสินค้าบริโภคที่มาจากวัตถุดิบธรรมชาติไม่ก่อให้เกิดสารพิษแก่สิ่งแวดล้อมเมื่อนำมาแปรรูปเป็นผลิตภัณฑ์วุ้นเส้นบรรจุถุง
  จึงทำให้บริษัทสามารถจัดการผลิตภัณฑ์ที่เป็นผลพลอยได้ (By Product)
  จากการผลิตสินค้าดังกล่าว เช่น กากถั่วเขียวสด กากถั่วเขียวแห้ง และโปรตีนถั่วเขียวแห้ง
  ซึ่งมีเกษตรกรรับซื้อไปใช้เป็นอาหารสัตว์
  อีกทั้งน้ำที่ผ่านการบำบัดสามารถนำไปใช้ประโยชน์ทางด้านการเกษตรได้เป็นอย่างดี
  โดยบริษัทแนะนำให้เกษตรกรนำไปเป็นปุ๋ยชีวภาพแทนปุ๋ยเคมี

3.  งานที่ยังไม่ได้ส่งมอบ

  - ไม่มี -

3.  ปัจจัยความเสี่ยง

  ความเสี่ยงต่อการดำเนินธุรกิจ

  3.1. ความเสี่ยงจากความผันผวนของค่าเงินต่างประเทศ

  บริษัทมีนโยบายที่จะให้ความสำคัญในการทำการตลาดต่างประเทศมากยิ่งขึ้น
  โดยมีเป้าหมายการสร้างตราสินค้าของบริษัทให้เป็นตราสินค้าระดับโลก
  ในขณะที่ยอดส่งออกของบริษัทไปยังต่างประเทศคิดเป็นร้อยละ 65
  ของยอดขายของบริษัทและบริษัทย่อยรวมกันสำหรับปี 2556
  โดยบริษัทได้เน้นไปที่การเตรียมความพร้อมในการผลิต
  การจัดจำหน่ายและการทำการตลาดในตรา “KASET BRAND”, “ SMART CHEF”,
  “IMPERIAL TASTE” และ “SEN SAI” ไปยังผู้บริโภคในประเทศต่างๆ
  ให้กว้างขวางและทั่วถึง
  จึงมีความเสี่ยงจากการส่งออกในเรื่องของความผันผวนของค่าเงินสกุลดอลลาร์ หรือสกุลเงินอื่นๆ
  ที่บริษัทจะได้รับจากการขายสินค้าของบริษัท

  อย่างไรก็ดี การที่บริษัทได้ป้องกันความเสี่ยง (Hedging)
  โดยมีการจัดหาเงินทุนหมุนเวียนเป็นสกุลเงินดอลลาร์ตามสัดส่วนไม่เกินเงินที่คาดว่าจะได้รับจากการส่งออกเพื่อลดความเสี่ยงจากการเปลี่ยนแปลงของค่าเงิน
  นอกจากนี้บริษัทยังได้ทำการซื้อเงินตราต่างประเทศล่วงหน้า (Currency Forward
  Contracts) ณ
  วันที่ส่งมอบสินค้าให้กับลูกค้ากับธนาคารพาณิชย์อีกบางส่วนโดยจะบันทึกรายการขายดังกล่าวเป็นเงินบาทตามอัตราแลกเปลี่ยนของธนาคารพาณิชย์ในวันดังกล่าว
  ซึ่งทำให้บริษัทสามารถรับรู้รายได้และราคาต้นทุนที่แน่นอน
  จึงเป็นการลดความผันผวนของรายได้จากค่าเงินต่างประเทศ

  3.2 ความเสี่ยงจากการเปลี่ยนแปลงราคาวัตถุดิบ

  ข้าวและแป้งซึ่งเป็นวัตถุดิบหลักของบริษัทในการผลิตข้าวบรรจุถุงและวุ้นเส้น
  เป็นผลิตผลการเกษตรที่มีราคาเคลื่อนไหวไปตามฤดูกาล (Seasonal)
  การเปลี่ยนแปลงในราคาวัตถุดิบอาจจะส่งผลกระทบถึงผลการดำเนินงานของบริษัท
  บริษัทมีนโยบายในการติดตามราคาวัตถุดิบอย่างใกล้ชิด
  มีการตกลงทำสัญญารับซื้อทั้งระยะสั้นและระยะยาวจากผู้ผลิต
  ผู้นำเข้าทั้งรายย่อยและรายใหญ่ในตอนต้นฤดูกาลและมีมาตรการในการตรวจสอบคุณภาพและดูแลการเก็บรักษาข้าวและแป้งที่ได้มาตรฐาน

  อย่างไรก็ตามในกลุ่มลูกค้าระดับบน
  บริษัทสามารถปรับราคาชดเชยส่วนต่างได้เนื่องจากผู้บริโภคเชื่อมั่นในคุณภาพข้าวหอมมะลิภายใต้ตราสินค้าของบริษัท
  โดยเฉพาะอย่างยิ่งในตลาดต่างประเทศ ที่ไม่มีหน่วยงานกำกับราคาขาย

  นอกจากนี้ บริษัทได้ปรับระบบจัดการด้านการผลิตและการจัดจำหน่ายตลอดกระบวนการ
  ซึ่งส่งผลให้บริษัทมีข้อมูลที่ถูกต้องและรวดเร็ว
  รองรับการตัดสินใจปรับแผนการดำเนินงานได้อย่างมีประสิทธิภาพและสามารถลดต้นทุนและค่าใช้จ่ายในการดำเนินการลงได้อย่างเป็นสาระสำคัญ
  ทำให้บริษัทสามารถแข่งขันกับตลาดโลกได้ทั้งในระยะสั้นและระยะยาว

  3.3 ความเสี่ยงเรื่องนโยบายของรัฐบาล

  เนื่องจากข้าวเป็นสินค้าเกษตรที่มีผลกระทบสำคัญต่อภาวะเศรษฐกิจของประเทศไทย
  ทำให้รัฐบาลมีนโยบายหลายประการที่อาจกระทบต่อการดำเนินงานของบริษัท เช่น
  นโยบายการตั้งราคารับจำนำข้าวเพื่อช่วยเหลือเกษตรกร
  ทำให้ราคาข้าวของไทยสูงกว่าราคาตลาดโลก
  อันอาจเป็นผลทำให้ลูกค้าต่างประเทศของบริษัทสั่งซื้อข้าวประเภทอื่นทดแทน (Substitute
  goods) หรือลดจำนวนการสั่งซื้อลง อย่างไรก็ตาม
  บริษัทเน้นการขายข้าวหอมมะลิซึ่งประเทศไทยเป็นผู้ผลิตหลักของโลก
  อันเป็นสายพันธุ์ของไทยที่ไม่สามารถปลูกได้ดีในประเทศอื่น
  และผู้บริโภคในต่างประเทศให้ความเชื่อมั่นในคุณภาพข้าวหอมมะลิของบริษัท
  นอกจากนี้บริษัทเน้นการเปิดตลาดสินค้าเกษตรกับประเทศคู่ค้าด้วยเช่นกัน

  3.4 ความเสี่ยงเรื่องนโยบายอัตราเงินเดือนและค่าแรงขั้นต่ำของรัฐบาล

  เนื่องจากกระบวนการผลิตและจัดจำหน่ายของบริษัท
  จำเป็นต้องใช้บุคคลากรทั้งในระดับแรงงานรายวันและพนักงานประจำสำนักงานจำนวนมาก
  การประกาศขึ้นอัตราค่าแรงขั้นต่ำเป็น 300 บาท และเงินเดือนของพนักงานระดับปริญญาตรีเป็น
  15,000 บาทตามนโยบายของรัฐบาล
  ทำให้ต้นทุนการผลิตและดำเนินงานของบริษัทสูงขึ้นอย่างมีสาระสำคัญ
  เพื่อรองรับสถานการณ์ดังกล่าว
  บริษัทได้ดำเนินการปรับปรุงระบบงานให้มีการเชื่อมโยงกันตลอดกระบวนการเพื่อลดขั้นตอนการปฏิบัติงานที่ไม่จำเป็นลง
  มีการอบรมเพื่อพัฒนาทักษะของพนักงานให้สูงขึ้น
  รวมทั้งปรับกระบวนการผลิตให้เป็นอัตโนมัติมากขึ้น
  ทำให้สามารถลดความจำเป็นในการใช้แรงงานลงได้บางส่วน

  3.5 ความเสี่ยงเรื่องอุทกภัย

  หลังจากเหตุการณ์มหาอุทกภัยในช่วงปลายปี 2554 เป็นต้นมา
  บริษัทซื้อประกันภัยพิบัติเพื่อป้องกันความเสี่ยง
  รวมถึงได้ลงทุนปรับภูมิทัศน์บริเวณรอบที่ตั้งของสถานประกอบการทุกแห่งเพิ่มเติมจากแนวคันป้องกันน้ำท่วมเดิม
  เพื่อใช้เป็นแนวป้องกันถาวร
  รวมทั้งยกเลิกการเช่าสถานประกอบการบางแห่งที่อยู่ในพื้นที่ที่เสี่ยงและยากต่อการป้องกันในอนาคตด้วย

4.  ทรัพย์สินที่ใช้ในการประกอบธุรกิจ

    1.  มูลค่าทรัพย์สินถาวรหลักที่ใช้ในการประกอบธุรกิจ

    2.  ลักษณะสำคัญของสินทรัพย์ที่ไม่มีตัวตนที่สำคัญ

  บริษัทได้จดทะเบียนเครื่องหมายการค้าครอบคลุมทุกตราสินค้าที่จำหน่ายทั้งในประเทศไทย
  และต่างประเทศ โดยสรุปดังนี้

1.  เครื่องหมายการค้าที่จดทะเบียนในประเทศไทย มีทั้งสิ้น 9 เครื่องหมายการค้า

2.  เครื่องหมายการค้าที่จดทะเบียนในต่างประเทศ มีทั้งสิ้น 5 เครื่องหมายการค้า ใน 14
    ประเทศ

  ทั้งนี้ เครื่องหมายการค้าที่สำคัญของบริษัท มีดังนี้

+---------------+-----------+------------+-------------+-------------+
| ร             | ชื่อเจ้าของ  | ประเภท     | เลขทะเบียน / | ระย         |
| ูปแบบเครื่องหมาย |           | สินค้า/บริการ | ประเ        | ะเวลาคุ้มครอง |
|               |           |            | ทศที่จดทะเบียน |             |
+---------------+-----------+------------+-------------+-------------+
| []            | บมจ.ไทยฮา | ข้าวบรรจุถุง  | 276750 /    | 10 ปี ตั้งแต่   |
|               |           | ซีอิ๊วขาว     | ประเทศไทย   | 30 พฤศจิกายน |
| เครื่อ          |           | ซอสถั่วเหลือง |             | 2547 – 29   |
| งหมายการค้าตรา |           | ข้าวตุ๋น      |             | พฤศจิกายน    |
| “เกษตร”       |           | ข้าวต้ม โจ๊ก  |             | 2557        |
+---------------+-----------+------------+-------------+-------------+
| []            | บมจ.ไทยฮา | เครื่องเทศ   | 560478 /    | 10 ปี ตั้งแต่   |
|               |           | เครื่องแกง   | ประเทศไทย   | 28 กรกฏาคม  |
| เครื่อ          |           | พริกขี้หนู     |             | 2547 – 27   |
| งหมายการค้าตรา |           | พริกป่นไทย   |             | กรกฎาคม     |
| “เกษตร”       |           | น้ำส้มสายชู   |             | 2557        |
|               |           | วุ้นเส้นท     |             |             |
|               |           | ำจากถั่วเขียว |             |             |
+---------------+-----------+------------+-------------+-------------+

3.  นโยบายการลงทุนในบริษัทย่อย

  ในปี 2556 บริษัทมีแผนที่จะลงทุนในกิจการโรงสี และโรงปรับปรุงคุณภาพข้าวสาร
  ในประเทศสาธารณรัฐประชาธิปไตยประชาชนลาว
  เพื่อรองรับการขยายตัวการเติบโตของธุรกิจในเขตประชาคมเศรษฐกิจอาเซียน หรือ AEC
  และได้เล็งเห็นถึงแนวโน้มของธุรกิจข้าวในประเทศสาธารณรัฐประชาธิปไตยประชาชนลาว
  เนื่องจากเป็นแหล่งปลูกข้าวหอมมะลิที่มีคุณภาพดี โดยจากการประชุมคณะกรรมการบริษัท ครั้งที่
  3/2556 เมื่อวันที่ 9 สิงหาคม 2556 ที่ประชุมมีมติอนุมัติการจัดตั้งบริษัท เกษตรลาว จำกัด
  ผู้เดียว ในประเทศสาธารณรัฐประชาธิปไตยประชาชนลาว เพื่อประกอบกิจการโรงสี
  และโรงปรับปรุงคุณภาพข้าวสาร โดยขณะนี้ อยู่ในระหว่างการจดทะเบียนจัดตั้งบริษัท
  ซึ่งคาดว่าจะแล้วเสร็จภายในเดือนมีนาคม 2557

5.  ข้อพิพาททางกฎหมาย

  - ไม่มี -

6.  ข้อมูลทั่วไปและข้อมูลสำคัญอื่น

    1.  ข้อมูลทั่วไป

ชื่อบริษัท : บริษัท ไทยฮา จำกัด (มหาชน)

ลักษณะการประกอบธุรกิจ : ผู้ผลิตและจำหน่ายสินค้าทางการเกษตร ทั้งในและต่างประเทศ

ที่ตั้งสำนักงานใหญ่ : 140 หมู่ 5 ตำบลบางกระทึก อำเภอสามพราน จังหวัดนครปฐม 73210

โทรศัพท์ 02-482-1661-6 โทรสาร 034-288-415

เลขทะเบียนบริษัท : บมจ.เลขที่ 0107574700311

Homepage : http://www.kasetbrand.com

ทุนจดทะเบียน : หุ้นสามัญ 288,000,000 หุ้น มูลค่าตราไว้หุ้นละ 1 บาท รวม 288,000,000
บาท

ทุนจดทะเบียนเรียกชำระแล้ว : หุ้นสามัญ 225,000,000 หุ้น มูลค่าตราไว้หุ้นละ 1 บาท รวม
225,000,000 บาท

นิติบุคคลที่บริษัทถือหุ้นตั้งแต่ร้อยละ 10 ขึ้นไป

+------------+-------------+----------+-----------+---------+--------+
| บริษัท       | ที่อยู่         | ปร       | จำน       | จำน     | สัดส่วน  |
|            |             | ะเภทธุรกิจ | วนหุ้นสามัญท | วนหุ้นที่ถือ |        |
|            |             |          | ี่ออกจำหน่าย |         | ก      |
|            |             |          |           |         | ารถือหุ้น |
+------------+-------------+----------+-----------+---------+--------+
| บริษัท       | เมืองไกร     | ก        | 10,000 หุ้น | 10,000  | 100%   |
| เกษตรลาว   | สอนพรหมวิหาร | ิจการโรงสี |           | หุ้น      |        |
| จำกัด ผู้เดียว | แขว         | และโรงป  |           |         |        |
|            | งสะหวันนะเขต | รับปรุงคุณภ |           |         |        |
|            | สาธารณ      | าพข้าวสาร |           |         |        |
|            | รัฐประชาธิปไต | และส่งอ   |           |         |        |
|            | ยประชาชนลาว | อกข้าวสาร |           |         |        |
|            |             | ในปร     |           |         |        |
|            |             | ะเทศสาธา |           |         |        |
|            |             | รณรัฐประช |           |         |        |
|            |             | าธิปไตยปร |           |         |        |
|            |             | ะชาชนลาว |           |         |        |
+------------+-------------+----------+-----------+---------+--------+
| Thai Ha    | 40          | นำเข     | 300,000   | 300,000 | 100%   |
| Australia  | C           | ้าและจัดจำ | หุ้น        | หุ้น      |        |
| Pty Ltd.   | onstitution | หน่ายสินค้า |           |         |        |
|            | Road,       | ของบริษัทใ |           |         |        |
|            | We          | นประเทศอ |           |         |        |
|            | ntworthvile | อสเตรเลีย |           |         |        |
|            | NSW 2145    |          |           |         |        |
|            | Australia   |          |           |         |        |
|            |             |          |           |         |        |
|            | Tel. 61 2   |          |           |         |        |
|            | 9636 9027   |          |           |         |        |
|            |             |          |           |         |        |
|            | Fax 61 2    |          |           |         |        |
|            | 9636 5027   |          |           |         |        |
+------------+-------------+----------+-----------+---------+--------+
| บริษัท เชียร์  | 305         | จัดจำ     | 4         | 47,     | 99.99% |
| เทรดดิ้ง     | ถนนรัชดาภิเษก | หน่ายสินค้า | 8,000,000 | 999,993 |        |
| จำกัด       | (ท          | Consumer | หุ้น        | หุ้น      |        |
| (          | ่าพระ-ตากสิน) | ในประเทศ |           |         |        |
| ได้จดทะเบียน | แขวงบุคคโล   |          |           |         |        |
| เลิกบริษัทแล้ว | เขตธนบุรี     |          |           |         |        |
| อ          | กรุงเทพฯ     |          |           |         |        |
| ยู่ในระหว่างก |             |          |           |         |        |
| ารชำระบัญชี) | โทร.        |          |           |         |        |
|            | 02          |          |           |         |        |
|            | -477-0021-2 |          |           |         |        |
|            |             |          |           |         |        |
|            | โทรสาร      |          |           |         |        |
|            | 02-476-9973 |          |           |         |        |
+------------+-------------+----------+-----------+---------+--------+

ชื่อ ที่ตั้งสำนักงาน หมายเลขโทรศัพท์ ของบุคคลอ้างอิงอื่นๆ

นายทะเบียนหลักทรัพย์ : บริษัท ศูนย์รับฝากหลักทรัพย์ (ประเทศไทย) จำกัด

อาคารตลาดหลักทรัพย์แห่งประเทศไทย ชั้น 4

162 ถนนรัชดาภิเษก แขวงคลองเตย เขตคลองเตย กรุงเทพฯ 10110

โทรศัพท์ 02-359-1200-74 โทรสาร 02-651-5649

ผู้สอบบัญชี : นางสาววันนิสา งามบัวทอง เลขทะเบียนผู้สอบบัญชี 6838

บริษัท สอบบัญชีธรรมนิติ จำกัด

267/1 ถนนประชาราษฎร์ สาย 1 แขวงบางซื่อ เขตบางซื่อ กรุงเทพ 10800

โทรศัพท์ 02-587-8080 โทรสาร 02-586-0301